Document ID: /roh_data/filtered/fineweb-2-filterrobots_roh.jsonl.gz/62812

Il bogn cuvert «Ovaverva» a San Murezzan cumbatta cun gronds donns d’infrastructura, donns che n'èn per gronda part betg visibels. Experts han perquai evaluà ils davos onns la situaziun per sclerir ils culpabels. Quella lavur è ussa sin maisa. Sco proxim duai vegnir realisà in concept da sanaziun. Tenor communicaziun da la vischnanca da San Murezzan duai quel esser sin maisa enfin il pli tard la segunda mesadad dal 2022.
Il bogn cuvert ha avert sia portas l’onn 2014 ed ha custà radund 67 milliuns francs. Be tschintg onns suenter l’avertura han ins constatà divers donns considerabels. Ils donns acuts han ins pudì sclerir immediat, perquai n’è la gestiun mai stada periclitada.